
ut iecare,an„după sângerosul an „89 decantează, evenimentele-de-atunci- să din tiparele gândirii sale sau poate nevoind acest lucru, lon Iliescu îşi apără 
limpezeşte legăturile între faptele aparent disparate, creează noi perspective, ca. legitimitatea de părinte al patriei, — în opoziţie cu statutul de om al Moscovei = 
într-un caleidoscop în continuă schimbare. Dacă la început eram impresionați de pe care i-l atribuie Vladimir Bukovski. 
spontaneitatea protestului şi curajul până atunci de negândit al celor mulți ce au 7 
făcut Revoluția Română, cu timpul, stângăcia explicaţiilor despre teroriștii care au 
existat sau nu (dar victimele lor au existat cu siguranță) ne-au făcut să ne punem 
întrebarea cine i-a adus şi cum i-a adus la putere pe cei puţini ce au preluat Revoluţia 
din mers şi s-au așezat în fruntea bucatelor. Teoria conspirației s-a impus cu tot mai 
multă putere, lovitura de stat fiind explicaţia opusă tezei revoluţiei populare. Cele 
două scenarii se pot combina cu ușurință, serviciile secrete creând condiţiile prielnice 
apariţiei mişcărilor de stradă, sau, revolta populaţiei fiind un bun prilej pentru 
impunerea unor lideri de către un serviciu secret sau altul. Identitatea serviciilor 
speciale a fost căutată în rândurile C.I.A., Mossad, M.I.5, dar mai ales K.G.B.a 
fost considerat cel mai activ. Este teza pe care a susţinut-o, la simpozionul internațional 
Mişcări şi acțiuni disidente în perioada comunismului târziu de la Braşov, 
cunoscutul disident Vladimir Bukovski: «Moscova a început operațiunile din '89 
pentru a schimba puterea şi în România. Revoluţiile din Europa de Est au început ca 
o operaţiune sovietică a K.G.B.-ului. La sfârşitul anului 1988 s-a cerut pregătirea 
unei operaţiuni privind schimbarea regimurilor din Europa de Est. Aproximativ 
jumătate din liderii politici aflaţi la putere în țările fost comuniste sunt foşti agenţi 
K.G.B. Şi în România, liderii Revoluţiei au fost infiltraţi în agentura sovietică care 
era dirijată să schimbe regimul ceaușist... F.S.N.-ul era o agentură sovietică de 
care se ştia demult». 

Dacă luăm în calcul şi misterioasa întrevedere de la Malta între preşedintele 
Bush senior şi preşedintele Gorbaciov, care potrivit chiar şi serviciului de spionaj 
român de atunci era un acord de reîmpărţire a Europei de Est, scenariul Bukovski 
este credibil. Chiar dacă adevărul se află undeva la mijloc între versiunea K.G.B. şi 
revoluţia de mase, rolul spionajului sovietic în timpul Revoluţiei Române nu e de 
neglijat. 

Păstrător al tezei revoluției populare fără intervenţie din afară, preşedintele 
Iliescu a contraatacat: «Mă dezamăgeşte domnul Bukovski prin aceste declarații. 
Aveam o anumită stimă pentru dânsul, Doza ezita fi Aa 080 tc MULŢI ANI 
cred că nu-i aparţin ideile domnului Bukovski,cineva de la noi i le-a injectat... E 
regretabil că a preluat (ideile, n.n.) de Ia pişte faliţi români/care le-au tot vehiculat e: 
de-a lungul vremii... e regretabil că un om de ţinuta dânsului repetă nişte sloganuri 20004 
ă E udoibitat yiața politică românească la începutul anilor '90». Neputând să 


Nicolae Henegariu 


Desen de Cornelia Pillat 


| 


| NE 


VREMEA 23 DECEMBRIE 2003 


FAPTE, IDEI, DOCUMENTE 


CELE DOUĂ FEŢE ALE ZIDULUI 


Nu-ntoarce capul înapoi 
aprilie 2002, B-dul Magheru 28-30 


Convorbire cu Victor Ciorbea în biroul 
de la ASPEC. În ciuda faptului că e trecut 
de amiază şi trebuie să plece cu maşina la 
Alba Iulia, nu dă semne a se grăbi. La patru 
ani de la vizita pe care i-am făcut-o în 
modestul apartament de pe Bulevardul 
1848, unde revenise după schimbarea 
Guvemului, în 1998, e prima discuţie calmă, 
lungă şi sinceră pe care o avem. În plin 
aprilie, afară ninge puternic cu fulgi mari, 
ceea ce ne face să ne simţim normali într-o 
lume pe dos. După trei ore de discuţii, 
Ciorbea face o mărturisire neaşteptată: 

—Ştiţi că atunci, în iulie 1996, când 
v-aţi întors din America, după scandalul 
cu restaurarea monarhiei şi când unii 
dintre distinşii intelectuali ai Alianţei Civice 
m-au chemat să-mi spună că nu mai aveți 
nici o şansă să ajungeţi preşedinte şi că 
vor să mă propună pe mine candidat al 
CDR în alegerile prezidenţiale, pentru că 
sunt pe val, eu am refuzat? Am făcut-o nu 
numai fiindcă am considerat că era o 
prostie politică, ci mai ales dintr-o datorie 


„morală pe care o aveam faţă de dumnea- 


voastră. Nu ştiu ce vi s-a spus, de multe 
ori m-am gândit la asta şi nu ştiu dacă... 
Cuvintele se rostogolesc în ritmul lent 
binecunoscut. 

Nu îl mai urmăresc... 

— Nu am ştiut, nu mi s-a spus, n-aş fi 
crezut. 


Cutreierând muzeele sau zăbovind în 
liniştea marilor catedrale, ori de câte ori 
priveam Cina cea de taină m-a izbit că, 
dintre toţi apostolii, luda este cel mai 
frumos. Numai în micile bisericuțe săteşti 
zugravii țărani, cu sufletul lor simplu împărțit 
între bine şi rău, l-au pictat urât şi smolit la 
față. Se vede că marii artişti ai curților 
regale cunoşteau la perfecţie şcoala 
echivocului și arta rafinată a justificărilor 
care conferă trădării suport moral. 

Nu-ntoarce capul, cei din spatele tău, 
care tocmai te trădează, s-ar putea să te 
convingă de binele ce-ţi fac. 

cp da Pare 37 ZI te: 
Mu e ca $ a Brown 
n: „aprilie. 2 002, B- B-dul Camemir 23 


Acasă la preşedintele Diaconescu. 
Vorbim de una, de alta. La sfârșitul dis- 
cuţiei, îl întreb: E adevărat că, în vara di- 
naintea alegerilor din 1996, un grup de in- 
telectuali v-au propus să substituiţi can- 
didatura mea? Ştiu că venerabilul om politic 
nu minte niciodată. Mulţi s-au folosit cu 
neruşinare de dezarmanta sa sinceritate. 

Cu ceva timp în urmă, l-am întrebat 
pe un vânzător de cărţi la o tarabă din 
centru: Care este cartea care se vinde-cel 
mai bine? Mi-a răspuns fără ezitare: Arta 
de a trăda! O carte de eseuri mai tare ca 
“Sandra Brown? 


- ARTA TRĂDĂRII -— 


Fragment din cartea TIMPUL DĂRÂMĂRII, TIMPUL ZIDIRII (vol. l, pag. 552-560) de Emil Constantinescu 


Poate acum e momentul când cărțile 
se fac pe faţă. În spectacolul trădării 
universale — ne anunță Casamayor — s-a 
renunțat la pavăza iluzorie a şoptitului. 
Trădătorul trebuie să ştie că se poate, în 
sfârşit, cu voce tare. Trădarea se 
exprimă, mai nou, într-o enormă cantitate 
de decibeli şi waţi. Ea vibrează, se 
încolăceşte, asurzeşte, orbeşte. 

Până în 1990, nu mi-a fost dat să 
cunosc trădarea prietenilor sau a femeilor 
iubite, ceea ce mi-a inoculat o încredere 
care multora le va fi părut vecină cu 
prostia. 


Momeala şi cârligul 
februarie 1998, Cotroceni 


Zoe Petre îmi spune că Radu Vasile 
insistă să-l primesc pentru o convorbire 
între patru ochi, pe care o consideră 
foarte importantă pentru el. Solicitarea 
mă surprinde. Mai avusesem o singură 
convorbire între patru ochi, în iulie 1996, 
după ce, la cererea mea ca PNŢCD 
să-mi propună un reprezentant al parti- 
dului în calitate de codirector al campaniei 
prezidenţiale, preşedintele lon Diacones: „ 
cu mi l-a propus pe Radu Vasile. Însărci- 
nându-l pe Costin Georgescu cu organi- 
zarea întâlnirii, m-am trezit la restaurantul 
Casa Romană de pe Calea Victoriei. Nu 
agreez întâlnirile la restaurante, prefer ca 
acestea să se desfăşoare în birouri, 
pentru că asociez cu greu lucrurile 
serioase cu ambianța unui local. 

La fel de adevărat e că nu eram 
încântat de propunerea preşedintelui 
PNȚ, dar recunoşteam justețea ei. Când 
am întrebat pe cine ar propune PNŢCD 
ca prim-ministru dacă vom câştiga atât 
alegerile prezidenţiale, cât şi cele 
parlamentare, mi-a spus că, aflându-se 
în criză de personalități şi pentru că se 
cer economişti, ar înclina spre Radu 
Vasile. Am căzut de acord să nu anunțăm 
în mod explicit un tandem. În campania 
din 1992, Corneliu Coposu fusese ferm 
împotriva acestei idei, inspirat de 
concepţia lui Iuliu Maniu care credea că 
este o slabă idee politică, pentru că 
demobilizează pe toţi cei care în campanie 
trebuie să simtă că au un rol de jucat. 
Ideea unei competiţii reale în cadrul 
transparent al campaniei electorale mi se 
părea și mie potrivită. Mai vechile întâlniri 
cu Radu Vasile fuseseră sporadice şi 
publice, pentru că Radu Vasile nu a 
participat niciodată, între '92 — '96, la 
şedinţele Convenţiei Democratice. Îmi 
amintesc că o singură dată îmi ceruse să 
îl sprijin pentru hotărârea Comisiei 
Superioare de acreditare a titlurilor de 
profesor, din care făceam parte ca rector 
al Universităţii din Bucureşti. M-am 
interesat, — nu a fost vorba de nici o 
influenţă — dosarul era întârziat, dar 
candidatul întrunea toate condiţiile 


(doctorat, lucrări, curs) necesare pentru 
promovare. Cu această ocazie am aflat 
că nu este economist, ci istoric, specializat 
în istoria economiei. 

Ne-am întâlnit într-un separeu de la 
etajul unu şi, după ce mi-a spus că este 
satisfăcut să preia funcția de co-director 
alături de Radu Boroianu, reprezentantul 
PNL, mi-a mai spus că prin alegerea lui 
în această poziţie nu voi avea nici un fel 
de probleme financiare cu campania, 
întrucât el are relaţii foarte importante şi 
se va ocupa de toate aceste aspecte. Nu 
vreau să insinuez nimic, dar trebuie bine 
ştiut că în campania electorală preziden- 
țială nu s-a primit niciodată vreun leu sau 
vreo monedă în alt tip de valută pe linia 
Radu Vasile. Nu a participat la nici un fel 
de acţiune alături de mine. Nici la lansarea 
campaniei electorale, când a plecat 
ostentativ la Râmnicu Vâlcea, chipurile 
să-şi vadă familia. 

Aparenţele au putut fi păstrate, 
pentru că, în general, electoratul, partidele 
şi, spre surprinderea mea, chiar presa nu 
au fost prea interesate de cine era 
co-directorul campaniei electorale. M-a 
amuzat mai mult relatarea preşedintelui 
Diaconsscu care, la întrebarea mea 
privind motivele acestei atitudini, mi-a 
reprodus răspunsul lui Radu Vasile: „Doar 
n-o să-i car servieta lui Constantinescu”. 
În interesul „unităţii” Convenţiei, am trecut 
peste această situație, lăsând de fiecare 
dată să se înțeleagă — la întrebările tot 
mai insistente ale ziariştilor „pe cine voi 
desemna prim-ministru dacă voi fi ales 
preşedinte?” că acesta va fi persoana 
propusă de PNŢCD. Nu am negat în nici 
un fel, ironic sau prin tăceri cu subînţeles, 
numele lui Radu Vasile. În tot acest timp, 
— îmi povestea Diaconescu — Radu Vasile, 
la fiecare întâlnire cu membrii PNŢCD 
din provincie, avansa rapid de la: „dacă 
partidul mă va desemna” la „în calitate 
de candidat desemnat de partid”, apoi la 
„dacă voi fi prim-ministru” până la „în 
calitate de prim-ministru”. Ceea ce, până 
la urmă, nici nu era un lucru rău, numai 
că apariţiile sale electorale s-au sfârşit 
foarte repede şi datorită comodităţii sale 
bine cunoscute, dar mai ales datorită 
simultaneităţii alegerilor parlamentare şi 
prezidenţiale. Electoratul era interesat de 
alegerile prezidenţiale şi fără prezența 
candidatului la preşedinţie nu se puteau 
organiza mitinguri electorale. 

L-am primit pe Radu Vasile în cabi- 
netul meu de lucru de la Cotroceni. Lângă 
perete exista o măsuţă joasă, cu câteva 
scaune şi o veioză. Prima oară într-un 
cadru mai intim, am descoperit un om cald 
şi plăcut, care transmitea prin firescul 
atitudinii o senzaţie de confort, Părea cu 
adevărat emoţionat şi mi-a spus că trece 
printr-un moment decisiv pentru viaţa lui. 
Politica care se face acum nu îl satisface, 
nu îşi vede un viitor, se gândeşte să 


abandoneze total partidul şi l-ar interesa 
dacă ar putea să lucreze lângă mine în 
calitate de consilier prezidenţial, ca să mă 
ajute în problemele economice. Mi-a spus 
că, înainte de a continua discuţia, doreşte 
să-mi facă o mărturisire legată de faptul 
că m-a trădat în campania electorală din 
1996. Nu era un lucru nou pentru mine. 
Se scrisese mult pe această temă, despre 
faptul că i se propusese postul de 
prim-ministru sau un post important în 
Guvern dacă rezultatul alegerilor ar fi dus 
la o coaliție PDSR-PNŢCD. Ceea ce era 
complet nou pentru moravurile politice 
româneşti, şi nu numai, era mărturisirea 
de bună voie a trădării de către trădător. 
Radu Vasile, uitându-se direct în ochii mei, 
mi-a spus că nu consideră că are o 
răspundere politică, pentru că, din punct 
de vedere politic, poate nu greşea atunci. 
Nu a crezut că am vreo şansă, nu a crezut 
în CDR şi a acţionat pentru a salva 
interesele partidului. Fiind sigur că lon 
Iliescu va câştiga alegerile prezidenţiale 
împreună cu PDSR, a considerat că, 
pentru interesele partidului şi ale țării, era 
o mişcare bună. Dar socoteşte că are o 
răspundere morală faţă de mine, pentru 
că m-a trădat ca om, că această mărtu- 
risire îi face bine şi ar dori să recupereze, 
dacă accept, printr-o viitoare cooperare, 
greşeala morală făcută atunci. 

M-am uitat în ochii lui. Văzusem mulți 
mincinoşi în viaţa mea, dar şi acum, după 
atâta timp, îmi vine greu să cred că minţea. 
Mai degrabă cred că intră în categoria 
mitomanilor care se transpun atât de bine 
într-un personaj, încât, cel puţin pentru o 
durată scurtă, ajung să se identifice cu 
acesta. La Radu Vasile era, însă, ceva 
mai mult. O extraordinară capacitate de 
a transmite această credibilitate care avea 
să-i atragă simpatia multor oameni, chiar 
dacă disprețul deschis pe care-l manifesta 
față de colaboratorii lui cei mai apropiați 
Şi cei mai credincioşi ar fi trebuit să-i pună 
în gardă. 

Întorcându-mă la Casamayor, s-ar 
cuveni să nu uităm că cea mai eficace 
manieră de a trăda este aceea de a-i face 
pe oameni să creadă că au înțeles, când, 
de fapt, ei nu au înțeles că le oferi spre 
înțelegere un obiect care ascunde alt 
obiect. Nu există un exemplu mai bun ca 
acela al momelii şi al cârligului de undiţă. 
Peştele înțelege că i s-a oferit mâncare, 
iar pescarul nu minte, pentru că substanța 
hrănitoare a viermelui pe post de momeală 
este un adevăr. Astfel, peştele şi pescarul 
cunose primul adevăr: substanţa nutritivă; 
doar pescarul cunoaşte cel de-al doilea 
adevăr: acul de oţel. Şi el câştigă. 

Revenindu-mi oarecum din surpriză, 
i-am spus că partidul are încă nevoie de 
el, că parcurgem un moment dificil şi că 
toți oamenii sunt utili. La plecare, mi-a 
strâns mâna, m-a îmbrățişat şi mi-a spus, 
aşa cum avea să-mi spună de multe ori 

Fragment din cartea TIMPUL DĂRÂMĂRII, TIMPUL ZIDIRII (vol. 1, pag. 552-560) de Emil Constantinescu 


de acum înainte: Dumnezeu să vă dea 
multă sănătate. L-am crezut sau mai 
bine-zis mi-a plăcut să-l cred. 

De data aceasta, cunoşteam cel de 
al doilea adevăr, spus chiar de posesorul 
cârligului de oţel, care îl mai folosise o 
dată. Ştiam şi cu câtă dreptate Traian 
Stănciulescu ne avertizase că trădarea şi 
fidelitatea au în comun constanţa, virtute 
pe care cresc flori sau spini, în funcţie de 
solul pe care sunt semănate. Viaţa îmi 
confirmase de multe ori că, dacă fideli- 
tatea se lipseşte de imaginaţie fiindcă ea 
se mulţumeşte cu ceea ce are, trădarea 
este o creaţie continuă, pentru că trebuie 
să imagineze viitorul pe care îl constru- 
ieşte. Ştiam toate acestea şi totuşi am 
primit sărutul pe obraz. 


Bal mascat ca tes zi 
29 iulie 2002, OTV 


În timpul interviului televizat, mode- 
ratorul mă întreabă dacă prin renunţarea, 
în iulie 2000, la candidatura pentru un nou 
mandat de Preşedinte al României am 
trădat CDR? 


Am explicat deja, de mai multe ori, 


272 ERIE Sa 


raţiunile renunțării la candidatură, ale 
gestului de a lua răspunderea prețului po- 
litic asupra mea şi cred şi azi că proiectul 
pe care l-am propus era bun şi pentru 
România, şi pentru PNŢCD. Resping 
această continuă victimizare a liderilor 
PNȚ. Recunosc că, dacă aş fi candidat, 
CDR-ul anemic care mai rămăsese în 
urma atâtor trădări intra poate în Parla- 
ment. Dar cine altcineva a trădat PNŢCD 
decât propriii lui lideri? 

Cum poate fi numit gestul lui Victor 
Ciorbea, care, supărat că nu mai este 
prim-ministru, a plecat din partidul care-l 
promovase şi primar general. şi prim- 
ministru, şi-l făcuse direct, din simplu 
membru cu vechime sub un an, vicepre- 
şedinte? Şi care a proferat acuzaţii 
vehemente de imoralitate şi incompetenţă 
la adresa fostului său partid, credibile în 
faţa opiniei publice tocmai fiindcă nu 
veneau de la adversarii politici, ci de la 
cei mai apropiaţi? 

Cum poate fi calificată atitudinea lui 
Radu Vasile care, atunci când a pierdut, 
la rândul lui, postul de prim-ministru, a 
scindat partidul şi şi-a făcut un nou partid? 
După care, văzând că nu are succes, l-a 
trădat şi pe acesta şi s-a înscris în PD 
pentru a obţine un loc de senator. Şi după 
ce l-a obținut, grație sprijinului lui Băsescu, 
îl lasă singur în faţa atacurilor violente ale 
PSD, când tocmai el, prin fosta calitate 
de şef al Guvernului, ar fi cel mai avizat 
susținător în lupta inegală pe care acesta 
o duce cu guvernarea actuală. Un an și 
jumătate tacă, şi când, în fine, vorbeşte la 
televiziune şi serie în ziare, cochetează cu 
PSD, aflat în luptă dură cu noul său partid. 

- Cum poate fi judecată campania anti 


CDR şi anti PNȚ a lui Vasile Lupu din 
timpul guvernării CDR şi al alegerilor din 
anul 2000, generată de faptul că nu a fost 
desemnat prim-ministru sau măcar 
ministru al Mediului şi Pădurilor, post 
pentru care s-a autopropus? 

În februarie 2001, Viorel Hrebenciuc 
mi-a mărturisit că în campanie recomanda 
staffului PDSR să nu se mai obosească 
căutând teme antiputere şi să-l citeze doar 
pe Vasile Lupu, cel mai bun şi credibil 
duşman al PNȚ; adăugând că şi după 
victoria în alegeri a temperat entuziasmul 
alor săi, considerând că 10% din voturi 
au fost aduse chiar de adversarii de tipul 
Vasile Lupu. Acelaşi Vasile Lupu care 
apoi a scindat PNŢCD, pe care acum îl 
consideră principalul duşman. 

Ce trebuie să înțelegem din atitudinea 
acestor politicieni? Că lealitatea faţă de 
un partid, de o doctrină, e valabilă doar 
atâta timp cât îţi oferă o funcţie care să 
fie neapărat prima în partid sau chiar în 
stat? Câte funcţii pierdute — atâtea 
partide? 

Sunt convins, pe de altă parte, că ceea 
ce a dus PNȚ la înfrângerea în alegeri nu 


a fost răspunderea pentru reformă. Mi-_ 


niştrii PNȚ nu conduceau nici unul dintre 
ministerele vizate de nemulţumirea popu- 
lară, ca Ministerul Industriilor, Ministerul 
Transporturilor sau Ministerul Muncii. 

Ceea ce i-a pierdut a fost percepţia 
majorităţii oamenilor obişnuiţi că un partid 
care nu a fost capabil să-l apere pe cel 
care îi reprezenta ca Preşedinte al Ro- 
mâniei, să-şi apere propriul preşedinte de 
partid care-i reprezenta în fruntea Came- 
rei Deputaţilor sau pe propriii miniştri din 
Guvern nu va fi capabil să-i susțină nici 
pe ei la nevoie. Ceea ce nu era departe 
de adevăr. Timp de patru ani, la fiecare 
început de săptămână, la declarațiile po- 
litice de luni în Camera Deputaţilor şi de 
marți în Senat, deputaţi şi senatori ai 
Opoziţiei m-au atacat cu vehemenţă 
folosind minciuni sfruntate într-un limbaj 
grobian. În lipsa mea. Dar în prezenţa lor. 
Ei erau acolo. Tăceau sau se amuzau. Cu 
câteva rare excepții, nu protestau. A fost 
o trădare lungă, continuă şi calificată. 

Nu au părăsit şedinţa, nu au replicat, 
nu au cerut sancțiunile legale nici atunci 
când preşedintele partidului a fost insultat 
grav de un deputat PDSR în plină şedinţă 
de Parlament. 

De fapt, în iulie 2000, mulţi dintre 
liderii PNȚCD nu căutau un candidat 
prezidenţial pe care să-l susţină, ci unul 
pe care să dea vina pentru un eşec deja 
prezumat. Ba poate chiar aşteptat, ca să 
poată declanşa atacul pentru preluarea 
şefiei partidului. Fie a unui partid din ce în 
ce mai mic şi abandonat chiar de cei care-i 
dăduseră vigoare şi prestanţă. 

Aceste constatări amare nu se referă 
la preşedintele Diaconescu; pe care îl 
stimez, şi îl respect, :nu se referă la cea 


mai mare parte a miniştrilor şi secretarilor 
de stat PNŢCD din Guvernul de coaliţie 
şi nici la mulți dintre prefecții şi primarii ce 
au plătit preţul unor lupte fratricide care 
nu încetează nici azi. Dar mai ales nu se 
referă la membrii şi susținătorii PNŢCD 
şi ai altor formaţiuni din CDR, cărora le 
datorez recunoştinţă şi dragoste, şi pe care 
nu-i voi abandona niciodată. 

Convingerea mea este că lealitatea 
este o calitate indispensabilă în lumea 
politică atunci când este totdeauna 
raportată la principii şi idealuri, iar 
privilegiul consideraţiei şi onoarei se 
cuvine a fi acordat doar liderilor care sunt 
consecvenți cu valorile înalte şi nu cu 
interesul personal. 

Sau, dimpotrivă, politica poate fi 
definită drept o artă a trădării? Cred că 
poate fi definită mai degrabă ca o artă a 
adecvării ideilor şi acțiunilor la un scop 
înalt, care poate să fie interesul general 
sau urmărirea unui ideal. Adevărat sau 
fals, dar în care să crezi. 

Dubcen, în 1968, nu a trădat comu- 
nismul în Primăvara de la Praga şi nici pe 
colegii lui din Biroul Politic. El a imaginat 
un alt tip de comunism cu față umană în 
interesul oamenilor, în care a crezut. Şia 
plătit pentru acţiunea sa şi nu şi-a rene- 
gat-o când tancurile sovietice au readus 
comunismul tradiţional brejnevian. la 
putere. Nici Gorbaciov nu poate fi consi- 
derat un trădător, pentru că el chiar a cre- 
zut că perestroika poate asigura supra- 
viețuirea comunismului într-o lume în 
schimbare. Nu numai că a lansat ideea 
glasmost-ului, dar a şi aplicat-o. Deşi 
aceasta, ca şi perestroika, avea să-i fie 
fatală, nu şi-a schimbat ideile nici după ce 
a fost înlăturat. Nu a mai fost 
adus la loc cu adevărat după 
înfrângerea puciştilor şi a 
suferit o înfrângere dezas- 
truoasă în a!zzerile preziden- 
țiale pentru că în campania 
electorală nu a putut să-şi 
abandoneze ideile. 

O distincție mi se pare 
necesară: printre cei care 
trădează nu pot fi incluşi cei 
care au avut misiunea să 
distrugă din interior, ca 
Valerian Stan la Alianţa 
Civică, Radu Câmpeanu la 
liberali, Radu Ciuceanu la 
AFDPR, Vasile Lupu la 
PNȚCD, Octavian Paler la 
România Liberă. Ei au fost 
leali stăpânilor lor din exte- 
rior şi, dacă stai să observi 
consecvenţa cu care au 
acţionat, au fost poate chiar 
sinceri cu ceea ce putea fi 
un scop pe nare l-au slujit. 
La ei masca s-a lipit de faţă. 
A devenit propria lor faţă. 
..Cadrilul, politio româ- 


nesc mi-a permis să cunosc bine câţiva 
artişti ai trădărilor, care au schimbat 
măştile partidelor în ritm ameţitor. Toţi 
aceşti maeştri ai jocului politicieni fără 
frontiere au urmat cu brio sfatul lui 
Casamayor: profită de infantilismul 
celorlalţi şi urmăreşte succesul tău. 

Pe micul ecran emisiunea Yectorul 
Cristoiu. Vectorul scormoneşte cu râvnă 
prin gunoaiele istoriei precomuniste, pen- 
tru a-i lămuri pe anticomuniști (dacă mai 
există!) că nici ăilalţi nu erau mai breji. 
Comunică plin de satisfacţie interlocuto- 
rului său că în 1944 ziarele din capitală 
aveau pregătite comunicate diferite pentru 
victoria în întoarcerea armelor împotriva 
germanilor, pentru menţinerea alianței cu 
Germania şi pentru oricare altă împre- 
jurare. 

Cei mai mulţi dintre cei pe care i-am 
cunoscut par a fi într-o notă minoră până 
şi în trădări. Există un pat germinativ care 
acceptă trădarea ca ceva firesc în politică. 
Și chiar „trădarea trădării”. Miza trădării 
este satisfacerea interesului personal în 
orice condiţii. iar pe plan colectiv 
supraviețuirea cu orice preţ. Pentru că 
trădătorii supraviețuiesc. Mai mult, aş 
putea spune că, pentru ei, este un mod de 
viață care se asociază cu plăcerea. 


În timp ce stejarul desfrunzit stă sub 
zăpadă şi în bătaia viscolului, intrăm radioşi 
în noul an cu parazitul său, vâscul cel 
verde, atârnat sus, la loc de cinste, 
deasupra uşii. 


EMIL CONSTANTINESCU 

Aurel Sergiu Marinescu 


Am trăit zi- 
lele acelea sfinte 
ale Naşterii lui 
lisus cu foarte 
mulți ani în urmă. 
într-o țară mică, 
profund religioa- 
să, care se numea 
România. De fapt, 
pe atunci, am trăit 
aceste sfinte sărbători în casa părintească 
dintr-un tezg, ita: de undeva de pe malurile 
Dunării. Domnea o linişte cerească, iar 
oamenii erau mai buni și mai veseli de 
Crăciun. Pe atunci. erau veritabile colinde 
tradiționale: Moş Ajunul, Steaua, Sorcova, 
Pluguşorul precum şi alte obiceiuri 
specifice marii sărbători, obiceiuri păstrate 
din generație în generaţie, nemaivorbind 
de varietatea mâncărurilor tradiţionale de 
Crăciun. : 

»O, brad frumos, ce sfânt păreai în 
altă sărbătoare, / Mă văd copil cu păr bălai 
şi ochii de cicoare”, o spune şi Radu Gyr 
într-una din frumoasele sale poezii — şi 
cât de adevărat este! 

Şi a venit urgia comunistă când 
barbarii din răsărit s-au năpustit asupra 
țării româneşti, aducându-şi cu ei lacheii, 
ateismul şi lupta contra sărbătorilor 


religioase, în special furia contra sărbătorii 


Naşterii Imi lisus. Tot ce era frumos a fost 
lovit: sărbătorile de Crăciun au devenit 
sărbători „de iarnă”, Bradul de Crăciun — 
„pom de iarnă”, Moş Crăciun care 
aducea daruri s-a schimbat în „Moş 
Gerilă” care lua totul şi ducea în URSS; 
în loc de colinde în marile oraşe, „lătră- 
turi” ţigăneşti prin mijloacele de transport 
în comun, adică cerşeală deghizată; în 
orășelele provinciale Miliția a interzis 
umblatul pe străzi cu colindul; au dispărut 
porcul de Crăciun şi mâncărurile tradiţio- 
nale; în locul bucuriei s-a cuibărit 
neliniştea, frica, teroarea, căci din aproape 
fiecare familie lipsea cineva drag de a 
cărui existență numai Securitatea mai 
ştia... 

Au urmat apoi un număr de ani. mulţi 
la număr, când sărbătoarea de Crăciun 
am trăit-o trist, lipsit de familie, lipsit de 
tot ce reprezenta Naşterea lui lisus, în 
temniţele reperiste, când călăii Aiudului, 
Gherlei, Jilavei, ai lagărelor de muncă din 
Balta Brăilei şi din Bărăgan se întreceau 
a ne face viaţa, în ziua Naşterii Domnului, 
Şi mai mizerabilă decât era de obicei. Pază 
dublă, ascultat la uşile temniţelor, să nu 
se cânte cumva colinde (vinovaţii erau 
sever pedepsiţi), o supraveghere specială 
Şi mâncarea cea mai proastă posibil. 

ŞI, în sfârşit, după ani, în 1974, am 
ajuns în țara binecuvântată de Dumnezeu, 
la New York, şi am trăit acolo Crăciunul 
ca cea mai mare sărbătoare a lumii 
creştine, în mijlocul naţiunii care proclamă 
„One nation under God” (O naţiune sub 
Dumnezeu) şi „In God we trust” (Avem 

încredere în Dumnezeu), scris şi pe 
bancnote. : 


CORESPONDENŢĂ DIN NEW YORK 


Zilele Crăciunului erau de basm: o 
iluminație feerică în tot oraşul. vitrinele 
marilor magazine decorate special, peste 
tot coroane din crengi de brad și floarea 
roşie specifică Crăciunului: copacii 
îmbrăcaţi în sute şi mii de bsculețe Şi 
bradul de Crăciun din Piaţa Rockefeller 
mi-au lăsat în minte amintiri de neuitat. 
mai ales că veneam dintr-o Românie 
transformată într-o țară a suferinţei, a 
durerilor şi a sărbătoririi Crăciunului fără 
fastul de odinioară şi în secret. Dar ceea 
ce dădea un aspect special oraşului era 
veselia, cumpărarea de cadouri de 
Crăciun pentru familie, pentru toate 
rubedeniile şi colegii de serviciu, iar 
abundența din magazine era molipsitoare. 

De Crăciun, lumea se saluta cu 
„Merry Christmas” (Crăciun fericit) şi 
milioane de felicitări purtau aceeaşi 
inscripţie: „Merry Christmas” sau „Merry 
Christmas and Happy New Year” 
(Crăciun vesel şi An Nou fericit). În multe 
locuri era expusă scena Naşterii lui lisus 
(Nativity) şi nimeni pe atunci nu era 
deranjat de această expunere. Naşterea 
lui lisus era declarată sărbătoare federală 
şi ca atare birourile, şcolile, băncile, totul 
era închis. Lumea creştină americană 
sărbătorea bucuros 25 decembrie. 

Cu timpul, am observat că felicitările 


de Crăciun cu „Merry Christmas” încep” 


să dispară, ajungând în momentul de faţă 
la ridicolu! procent de sub 5%. Bineînţeles 
că această operaţiune a decurs lent, pe 
parcursul a mai mulți ani. Aşa se facă că 
formula .„Merry Christmas” a fost 
înlocuită cu „Happy Holidays” sau 
„„Season” s Greetings” (Sărbători fericite!) 
Astăzi, însă, se găsesc zeci şi zeci de 
felicitări cu inscripții de genul: Pace! Pace 
pe pământ! Calde urări de la noi pentru 
voi! Fie ca visele tale să se împlinească 
în acest anotimp! Calde urări pentru o 
frumoasă sărbătoare! Cele mai bune urări 
pentru o caldă sărbătoare! Fie ca tu să 
urmezi frumusețea acestui anotimp! Cea 
mai mare fericire de sărbători! Îţi doresc 
o lume a păcii, a prosperității şi a bucuriei 
etc. etc. Am tradus toate aceste urări de 
pe felicitările scrise în limba engleză. 

Observaţi cum se evită cu grijă 
tradiționalul „Merry Christmas”. Chiar şi 
desenele felicitărilor sunt altele: porumbei, 
păsărele zoribulite pe un fir de telefon, 
case luminate, sănii, în nici un caz Moş 
Crăciun. Ferească Dumnezeu! 

An de an s-a schimbat şi însemnă- 
tatea religioasă creştină a sărbătorii 
Naşterii lui lisus. Încă din luna august apar 
Moş Crăciuni defilând sau făcând 
reclamă diverselor produse, pentru că, 
acum, Crăciunul a fost transformat în 
sezon comercial care începe a doua zi 
după Thanksgiving Day, măsurat nu după 
intensitatea sărbătorii din punct de vedere 
religios, ci după indicele de vânzări şi 
venituri ale marilor reţele de magazine 
Wall-Mart, J. C. Penney, Sears etc. 

Un alt pas a fost făcut prin interzi- 
cerea expunerii scenei Naşterii Domnului 


CRĂCIUNUL A FOST CONDAMNAT LA DISPARIȚIE 


în locuri publice, şcoli ete. Braţul care 
loveşte âstfel, ACLU (American Civil! 
Liberty Union), organizaţie de stânga 
întreținută cu fonduri de la stat din taxele 
contribuabililor, care pretinde că apără 
respectarea Constituției. are astăzi 700 de 
procese în SUA împotriva celor care au 
expus Naşterea şi nu vor să 0 desființeze 
din locurile în care a fost expusă. 

Întâmplător, Constituţia americană a 
fost făcută cu peste 200 de ani în urmă. 
când compoziţia etnică a «migranților — 
viitori cetăţeni americă..i — era mai omo- 
genă. Azi, când Statele Unite au devenit 
un magnet, milioane de oameni, ajunşi aici 
legal sau ilegal, pretind drepturi conform 
Constituţiei. 

La 20 decembrie, evreii, câteva 
milioane bune (mai mulţi în New York 
decât în tot statul Israel), sărbătoresc 
Hanukkah. Cam în aceeaşi perioadă a 
anului, usulmanii (azi peste 5 milioane) 
sărbătoresc în SUA cea mai sfântă 
sărbătoare a lor, Ramadanul. În aceeaşi 
ordine de idei, nu cred că vreun negru din 
Africa ştie ce este Kwanzaa, după cum 
nici afro-americanii n-ar fi ştiut că au o 
asemenea sărbătoare, dacă un oarecare 
şovinist afro-american fantezist din 
California n-ar fi inventat această sărbă- 
toare de şapte zile, tot în apropierea 


*Erăciunului inspirându-se din religia 


iudaică şi creştină, „împrumutând” sim- 
boiul Menorah şi țesând o serie de fantezii, 
încât, dacă ar şti negrii din Burkina Fasso 
Sau din Zimbawe, ar !- "na de plăcere. 
Dar cum în America totul e posibil, avem 
azi, în loc de Crăciun, sezon, iar în loc de 
Naşterea Domnului, care ar „ofensa o 
minoritate”, anomalia ca în locurile publice 
din New York să fie expuse Menorah şi 
steagul islamic, nu şi Naşterea Domnului, 
care ar ofensa „minorităţile”. 

Cei care dirijează acţiunea contra 
sărbătorii creştine, a bradului de Crăciun 
şi a lui Moş Crăciun, cu cadouri şi jucării 
pentru copii, pretind că aerul de mare 
sărbătoare îi indispunea pe copiii evrei 
care se considerau dezavantajaţi şi 
influențați, putând avea în viitor probleme 
psihice. De aceea, „conspiraţia” a dat mai 
întâi semnalul minimalizării, urmând să se 
ajungă şi la desființarea sărbătorii Naşterii 
lui lisus, care, deşi evreu, n-a fost 
niciodată recunoscut de ai lui. 

De Crăciunul 2003 ofensiva de 
demistificare şi de compromitere a lui Moş 
Crăciun este totală, ca şi cea de spălare 
a creierelor celor care se ?:căpăţânează 
nu numai să creadă în Naşterea lui lisus 
ci şi s-o sărbătorească festiv. 

ACLU a dat în judecată licee, cărora 
le-a cerut să scoată din programul coral 
de Crăciun unele cântări ca „Stille Nacht” 
etc. 

Pentru prima oară, la parada anuală 
de Thanksgiving a apărut evreul sal- 
timbanc artist şi homosexual Harvey, 
Fierstein, costumat în D-na Moş Crăciun. 
De altfel, de câţiva ani se încearcă 
această comicărie. 


Tot în 2003, în studioul Miramax a! 
companiei Disney s-a realizat filmul „Bad 
Santa” (Răul Moş Crăciun), în care 
mistica celui nevăzut, care aduce în 
fiecare an jucării copiilor, a fost terfelită. 
El este reprezentat bând, înjurând, fumând 
şi alergând după fete. În câteva secvenţe 
în care joacă Billy Bob Thornton, Moş 
Crăciun înjură grosolan şi chiar are relaţii 
sexuale cu o chelneriţă, într-o maşină. 

Filmul a stârnit o furie teribilă la nivelu| 
conducerii companiei Disney. „Nimic nu 
mai este sacru şi acest film nu este deioc 
în spiritul Walt Disney”, a declarat 
directorul executiv Michael Eisner. 

Anul acesta, atacul împotriva creşti- 
nătăţii a crescut în intensitate. Până și în 
marile magazine, vânzători au fost instruiți 
să ureze cumpărătorilor „Happy Holi- 
days” (Sărbători fericite!), ceea ce ne 
dă de înţeles în mod clar că „Merry 
Christmas” este interzis. Deci, trăiesc în 
mod evident un atac împotriva Crăciunului, 
care nici măcar nu mai trebuie pomenit. 

Paradoxal, Guvernul Federal a 
recunoscut şi a declarat oficial „Christmas 
Day” (Ziua Crăciunului). Atunci de ce 
este atât de tolerant, permiţând ca 
această sărbătoare să nu fie acceptată 
de unii din diferite motive? Este, de 
asemenea, paradoxal şi fără sens să 
sărbătorim Crăciunul dar să nu admitem 
acest lucru. De ce? 

Azi, în Arnerica — modelul lumii libere 
— „Merry Christmas” se aude rar, ca şi 
minunatele cântece de Crăciun. În acest 
ritm, în câțiva ani vor dispărea cu totul. 
Christmas” se va mai pomeni doar în 
biserici. Aşa au hotărât arhitecţii conspi- 
raţiei mondiale, cei care pregătesc 
globalizarea. Trist este că se fac complicii 
unei asemenea mârşave acţiuni destui 
creştini crescuţi în spiritul tradiţiei 
Crăciunului, cărora Moş Crăciun şi 
colindele le-au luminat şi înveselit 
copiiăria; iar restul creştinilor suportă şi 
tac. 

Astăzi se aud voci care cer să nu se 
mai spună „sărbătorile Crăciunului”, ci 
„sărbătorile de iarnă”, ca în buna Uniune 
Sovietică. Probabil, cu timpul, se va muta 
sărbătoarea Crăciunului la 1 ianuarie, iar 
„de Crăciun” va deveni „de iamă”, la fel 
ca în comunism. 

Şi atunci ce semnificaţie mai are „In 
God we trust” şi „One nation under God”? 
Şi care ar fi diferenţa între di şi d-na Moş 
Crăciun şi Moş Gerilă sau între bradul de 
Crăciun şi pomul de iamă, unele experi- 
mentate deocamdată doar în Rusia, altele 
deja importate de acolo în SUA? Singura 
diferenţă este că conducerea bolşevică a 
Rusiei a declarat cinstit ateismul ca 
politică de stat, în timp ce în SUA se 
desfiinţează cea mai mare sărbătoare 
creştină pretextând „In God we trust şi 
„One nation under God”, mințindu-se că 
toiul se face fiindcă suntem buni creştini. 
Şi suntem buni creştini pentru că tolerăm 
acest atac şi nu reacționăm în nici un fel 

N. Y dec. 2003. 

Aurel Sergiu Marinescu 


Partea | 

Este dovedit că românul, fie la el acasă, 
fie devenit francez, american, neam etc., prin 
actul de naturalizare, păstrează nealterată 
calitatea sau instinctul (cum doriţi să-i spu- 
neţi) de pomanagiu, adică de a primi ceva fără 
plată. Cuvântul îşi are explicaţia în obiceiul de 
ada de pomană în numele morţilor, când, ime- 
diat după înmormântare, la diferite perioade şi 
anual, se mănâncă şi se bea gratis. Cel ce pri- 
meşte — în special de mâncare — se numeşte 
pomanagiu. Pentru cei emigraţi noroc cu repre- 
zentanţele diplomatice (ambasade, consulate, 
etc.), care fac aceste pomeni cu diverse ocazii: 
sărbători naţionale, prezenţa unor „înalţi” oas- 
peţi din țară şi alte evenimente. 

Dacă zilele naţionale s-ar sărbători pentru 
şi cu invitaţi străini, aceste mese şi-ar atinge 
într-un fel scopul. Numai că ele sunt organizate 
pentru românii îmbuibaţi trăitori pe meleagurile 
New York-ului, Parisului, Washington-ului, 
Berlinului, etc. Cheltuiala care se face este 
enorm de mare, chiar dacă ar fi să se ia în calcul 
numai sumele alocate sărbătoririi zilei de 24 
ianuarie; dar, pe lângă aceasta, mai este şi un 
23 august, un | decembrie etc. 

Pomenile date de reprezentanţele diplo- 
matice cu aceste ocazii sunt spectacole demne 
de văzut. În astfel de zile apar la sediul repre- 
zentanței un număr imens de pomanagii, care 
s-ar putea împărți în câteva categorii: |. cei 
care vin la sediul consularo-cultural sau diplo- 

matic doar în situaţia când pomana de mâncare 
şi băutură este atât de abundentă că întrece 
orice închipuire (cum-ar fi-la-1-decembrie);2- 
cei care vin întotdeauna la astfel de pomeni 
politico-culturale, indiferent cât şi ce se dă; 3. 
cei care vin mai rar, cu o frecvență nesigură. 

Fenomenul trebuie studiat din punct de 
vedere psihologic şi sociologic. Zeci, sute de 
pomanagii vin nu să asculte discursul legat 
de sărbătoarea sau evenimentul respectiv, ci 
ca să bea şi să mănânce gratis, uitând că banii 
cheltuiţi pe zaiafeturi şi pe îmbuibarea lor ar fi 
putut fi întrebuințaţi în ţară în scopuri sociale. 

În aceste țări binecuvântate de Dumne- 
zeu, unde hrana cea de toate zilele nu 
constituie o problemă, aceşti români îmbuibaţi 
nici nu aşteaptă finalul discursurilor şi se 
năpustesc în sala în care se află mesele 
încărcate cu bucate, pe care le iau cu asalt „a 
la Mărăşeşti”, încât un spectator neavizat se 
poate întreba dacă năvălitorii n-au scăpat 
cumva dintr-o închisoare sau dacă nu se află 

la sfârșitul unui post prelungit. 

Toţi, în jurul meselor, mănâncă disperaţi, 
se înghesuie, se calcă pe bombeurile panto- 
filor, unii se fixează într-un loc şi nu-l mai 
părăsesc. După o jumătate de oră, totul a 
dispărut; doar platourile goale au rămas, 
dându-ți impresia că devoratorii peşti pyrania 
tocmai au trecut pe acolo. Sătui, îmbuibaţi, 
unii ameţiţi de tării. părăsesc spaţiul şi clădirea 
imediat ce mesele s-au golit. 

Unii pomanagii îşi justifică prezența prin 
dorul după delicioasele sarmale româneşti, 
mici, fasole sleită sau alte mâncăruri tradiţio- 
nale. Este o explicaţie destul de hazlie; cei ce 
doresc asemenea mâncăruri româneşti, le pot 
prepara la casele lor. Slavă Domnului, există 
magazine care au varză murată, murături, borş, 
leuştean, mititei gata pregătiţi, frunze de viță, 
etc. Dar adevărul este altul: avantajul pomenii 
gratuite. 

Această practică a pomenilor diplomatice 
are o istorie lungă. Ele se practică încă de pe 
vremea lui Dej şi Ceauşescu, când aveau 
scopul nedeclarat de a se recruta simpatizanți, 
colaboratori şi chiar informatori din rândurile 


exilaţilor participanți la pomeni. În vremea 
aceea, ambasadele şi consulatele RPR-iste sau 
RSR-iste erau citadele ale Securităţii externe 
(DIE). După 1990, în mijlocul personalului 
diplomatic se mai strecoară şi câțiva profe- 
Sionişti securişti, pe lângă faptul că însuşi per- 
sonalul angajat serveşte cu informaţiile cerute 
vechea/noua instituţie a Securităţii externe. 

Pentru a vă da un exemplu de cât se 
cheltuieşte cu aceste pomeni diplomatice, vă 
spunem că în 1960, când a venit în portul New 
York, la cheiul 88, vasul Libere, încărcătura 
pentru „corpul diplomatic” a fost boicotată 
de hamalii americani care nu au vrut să 
descarce marfa pentru „românii roşii”. 

Presa vremii (Daily News) ne informează 
că transportul era de | | tone de vinuri, băuturi 
spirtoase şi alimente, adică 115 lăzi cu vin şi 
băuturi spirtoase şi 17 colete cu cârnaţi şi brân- 
zeturi. Imaginaţi-vă cât puteau să coste aceste 
lucruri. În timp ce în ţară se ducea lipsa atâtor 
alimente, brânza şi cârnaţii mergeau la New 
York la pomenile diplomaților securişti, iar 
băuturile la dezlegatul limbilor pomanagiilor, 
căci la un pahar de ţuică omul este dispus să 
pălăvrăgească şi-şi pierde controlul. 


Partea II 

Odată cu venirea la New York a consu- 
lului general Gh. Dimitrescu — zis Porţelanul — 
s-a recurs la o nouă metodă de a sătura cât 
mai mulți pomanagii. Nu era prima oară când 
consulul Dimitrescu dădea dovadă de inge- 
niozitate. În trecut, din medic a ajuns copro- 
prietar la o firmă de transport aerian, cu avioane 
proprii, apoi părtaş la contrabanda cu ţigări 


descoperită. în-Elveţia, când; de drept avioa= 


nele sale transportau obiecte de porțelan, la 
care se percepeau taxe mai mici, dar, de fapt, 
transportau țigări, cărora ar fi trebuit să li se 
perceapă taxe de lux. Consulul Dimitrescu — 
se spune — a mai dat dovadă şi de prevedere 
finanţând campaniile electorale ale PSD. Cert 
este că, dintre toţi diplomaţii de carieră ai 
Ministerului de Externe, a fost propulsat 
tocmai el, care n-a avut nici o tangenţă cu 
acest minister, fiind recompensat cu postul 
de consul general la New York. 

S-a distins aici printr-o reformă străluci- 
toare: a mutat sărbătoarea zilei de 1 decembrie 
2002 de la Consulat la restaurantul „Harmony” 
din Queens, New York, proprietatea d-lui Cor- 
nel Carasimu. Este drept, localul este cel mai 
elegant şi cel mai mare ca spaţiu dintre toate 
celelalte restaurante româneşti din New York. 

Sărbătorirea | decembrie 2002 a fost un 
succes; s-a înregistrat un număr record de 
pomanagii, câteva sute bune, circa 5, care nu 
ar fi avut loc în sediul Consulatului din 38" 
Street colţ cu 3" Avenue. Nici bucătarul 
Consulatului nu ar fi putut pregăti asemenea 
cantități de mâncare. Şi s-a mâncat totul, într-o 
îmbulzeală ca la Călugărenii lui Osman Paşa. 
A rămas intact doar mobilierul. În plus, 
patronul generos a făcut o substanţială 
reducere la nota de plată. 


Partea III 

Încurajat de toate aceste avantaje, dl. 
consul Dimitrescu a pus în practică ingenioasa 
sa descoperire, organizând la acelaşi restau- 
rant un centru de votare a referendumului din 
18 şi 19 octombrie 2003. Acest referendum a 
avut ca scop aprobarea modificării Consti- 
tuţiei, o necesitate de a adapta o lege învechită 
la rigorile NATO şi UE. A fost nevoie de 12 
ani pentru ca partidul lui |. Iliescu şi A. Năstase 
să recunoască erorile acestei Constituţii şi să 
corecteze unele dintre ele. 

Guvemul a alocat 257 miliarde lei (nu sunt 
bani?) pentru această nouă manevră a 


DESPRE POMENI, POMANAGII, INOVAŢII ŞI REFERENDUM 


regimului care, ca de atâtea ori, îşi bate joc de 
inteligența poporului român. 

Desfăşurarea referendumului în străină- 
tate — ca de altfel şi în țară —a fost denunţată ca 
abuzivă, frauduloasă şi trucată. Modificarea 
Constituţiei evită să rezolve unele dintre cele 
mai importante probleme şi din nou cuplul Ili- 
escu-Năstase joacă alba-neagra, jocul lor etnic. 

Modificarea Constituţiei lasă să continue 
inegalitatea dintre români, nefiind indiferent 
locul în care trăiesc. Vechiul articol 15 preciza 
în mod expres că nu pot obţine funcţii în stat 
decât românii cu o singură cetățenie — română 
bineînţeles — şi cu domiciliul în țară. Dar 
vechea constituţie a fost încălcată copios de 
ambii preşedinţi, care au angajat români cu 
una sau mai multe cetățenii şi cu domiciliul 
doar de formă în Bucureşti, plătiţi de diferite 
„organizaţii”, dar declaraţi voluntari cu plata 
simbolică de 1 dolar de lună. 

Aşa au existat o mulţime de consilieri, 
printre care d-na Pralong, d-na Kleckner şi mai 
recent Eugen Mihăescu, consilierul lui |. 
Iliescu şi apoi director UNESCO la Paris, cu 
cetăţenii elveţiană, franceză şi americană. 
Noua Constituţie menţine aceleaşi restricții: 
domiciliu la Bucureşti, cetățenie română, aşa 
că cei care se visau reprezentanți mondiali ai 
emigrației româneşti: Doru Novacovici, Mircea 
Popescu şi alți câţiva trebuie să se mute la 
Bucureşti şi apoi vom vedea ce va fi şi cum 
vor reprezenta emigrația românească mon- 
dială, adică pe ei înşişi. 

Problema proprietăţii nu este rezolvată. 
Proprietatea este garantată acelora care au 
cumpărat pe nimic casele naţionalizate ale altor 
proprietari; de-dreptso a 

O altă sogoriţă propagandistică — 
niciodată respectată — este punctul 3 din art. 
15 din Constituţia revizuită: „Statul trebuie să 
asigure păstrarea identităţii spirituale, spriji- 
nirea culturii naţionale, stimularea artelor, 
protejarea şi conservarea moştenirii culturale, 
dezvoltarea creativității contemporane, 
promovarea valorilor culturale şi artistice ale 
României în lume”. 

A fost rezolvată însă dorinţa lui Iliescu 
şi Năstase, 5 ani (în loc de 4) pe post de 
preşedinte al țării. Nu au fost rezolvate: 

1. Problema „aviatorilor” politici care 
zboară de la un partid politic la altul, indiferent 
de doctrină şi ideologie, păstrând mai departe 
— spre fericirea alegătorilor — funcția de sena- 
tor şi deputat. Şi în viitor sunt protejaţi de 
imunitate parlamentară şi nu pot fi arestaţi sau 
perchezițioiuţi fără aprobarea colegilor. 
Numărul mai mare de parlamentari chiar şi față 
de Statele Unite a rămas neatins. 

2. Puterea executivului de a emite ordo- 
nanţe de urgenţă nu a fost limitată, dar s-a 
introdus un text şmecheresc „Guvernul poate 
adopta în situaţii extraordinare ordonanţe”. 

3. Modalitatea de dizolvare a Parlamen- 
tului rămâne aceeaşi, iar rezolvarea unei crize 
guvernamentale este precedată mai departe 
de proceduri complicate. 

4, Se păstrează practica condamnabilă a 
subvenţionării de către stat a partidelor 
politice. 

În ceea ce priveşte referendumul de la 
New York, se înscrie şi el pe linia din România 
a unei cacealmale naţionale, o acţiune 
deşănţată, fără rost şi absurdă. 

Delegații la urnă la centrul de votare din 
clădirea Consulatului de pe 38" Street au fost 
oamenii casei, nelipsind decât Nina Cassian. 
Avem informaţia că, până la prânz, votaseră 
circa 40 de persoane, or, dacă socotim perso- 
nalul din clădire, adică paza, serviciile, centrul 
cultural, consulatul, familiile şi eventual câțiva 


musafiri din țară, s-a completat numărul şi a 

rămas şi un surplus pentru după amiază. 

A fost încălcat şi articolul din Legea refe- 
rendumului 3/2000 prin „persoane care sta- 
ționau în locurile publice din zona de votare 
sau în localul de vot peste timpul necesar 
pentru efectuarea operaţiunilor de votare”. 

Ingeniozitatea consulului Dimitrescu, 
care a deschis un centru de votare în 
restaurantul „Harmony”, deşi aici se consumă 
alcool şi alimente, poate fi omologată mondial 
pentru că nicăieri în lume nu există aşa ceva, 
nici măcar în Burkina Faso. Unii spun că d-lui 
consul i-ar fi venit această idee datorită 
frecvenţei mari de la | decembrie 2002; alţii 
susțin că s-a inspirat din vechiul tangou 
românesc „Vrei să ne-ntâlnim sâmbătă seara 
într-o cârciumioară la şosea?...” i 

Localul a fost plin de clienți, unii chiar 

veniți în vizită din România, şi toți surprinşi 
întrucât nimeni nu ştia despre ce este vorba. 
Cu toate că ziarele din emigrație prezentaseră 
noul text al Constituţiei, nimeni nu-l citise. 
Surpriza a fost, desigur, mare pentru clienţii 
care veniseră la restaurant să se simtă bine, 
să mănânce delicioasele mâncăruri româneşti 
cum numai Cornel ştie să le pregătească şi să 
bea. Aşa se face că toți consumatorii s-au 
trezit în poziţia „cetăţeanului turmentat”. Cum 
majoritatea erau bine dispuşi, a fost mai uşor 
dusă munca de lămurire de către echipa de 
votare condusă tot de un consul, Florescu, 
pe care bănuim că proprietarul Cornel l-a grati- 
ficat cu masa de prânz şi cu cea de*seară. 

De fapt, ca să se demonstreze că exilul 
sprijină PSD, sub „indicaţii preţioase” toţi ofi- 
cialii consulari diplomatici acreditaţi în Statele 
Unite au fost în competiţie pentru titlul de 


fruntaş în producţie, în funcţie de numărul de 


voturi strânse. 

Oaltă inovaţie originală a fost şi apelarea 
la biserici. 

De Consulatul român din New York 
aparțin români din statele de pe coasta de est 
a Statelor Unite: New York, New Jersey, Con- 
necticut, Massachusetts, probabil şi altele. 
Misiunea permanentă a României la ONU (?) 
şi Consulatul general al României din New 
York au dat publicităţii un comunicat privind 
rezultatele înregistrate în circumscripția 
Consulatului: numărul participanţilor — 884; 
numărul voturilor exprimate DA — 808; numărul 
voturilor exprimate NU —70; numărul voturilor 
nule —6. 

Dacă considerăm întreg personalul din 
38* St. (Misiunea la ONU, Centrul cultural, 
Consulatul, serviciile, paza, împreună cu 
familiile), suma voturilor celor care n-ar fi avut 
nici un motiv să voteze NU ar putea depăşi 
100, poate chiar 150. Dacă mai adăugăm 
musafirii cazaţi în aceeaşi clădire (veniţi din 
țară), care n-ar fi avut nici ei motive să voteze 
NU, şi dacă mai adăugăm rudele şi prietenii 
veniţi din țară în vizită, se poate observa cu 
uşurinţă că din 808 DA suma se diminuează la 
jumătate, aceasta incluzându-i şi pe veşnicii 
amatori de taclale şi mese la Consulat. 

Dar pe coasta de est, fără să exagerez, 
trăiesc probabil 200.000-300.000 de români, 
caz în care cifra de 808 — în realitate în jur de 
400 — este ridicol de mică. 

De fapt, centrele de votare dependente 
de New York au primit doar 14.600 de buletine 
de vot, ceea ce înseamnă că Bucureştiul nu 
s-a aştepiat ca toţi românii din America, cu 
mic cu mare, să meargă la vot, sau la 
restaurantul „Harmony”. 

În concluzie, cu toată inovaţia electorală 
a d-lui Gh. Dimitrescu, consul general, 
rezultatele au fost aproape nule, departe de 
succesul afacerii „Porţelanul”. 


„N. Y dec. 2003. 

e Ultimul telegraf... e Nu ofitaţi. Toate 
sfârşesc odată şi odată. e Nu râdeți. Nu 
se ştie ce e ascuns în sacul zilelor. e N-ar 
fi nici primul, nici ultimul fenix care 
renaşte din propria lui cenuşă. 
e S-o luăm cu ştirile cele mai proaspete. 
e Ce s-a mai întâmplat în lumea asta lar- 
gă? e Veşti mari. e Americanii l-au prins, 
în sfârşit, pe Saddam. e Dar, aşa cum 
chestia cu vestitele arme de ucidere în 
masă ale irakienilor s-a dovedit a fi o 
gogoriţă, tot aşa şi poveştile cu complotul 
periculos pe care l-ar conduce Saddam 
s-au vădit a fi o păcăleală propagandistică 
americană. * Pur şi simplu, l-au găsit pe 
Inamicul Public numărul |, singur-singurel, 
ascuns într-o gaură în pământ. e Nu tu 
bunkere ermetice şi luxoase, nu tu gărzi 
înarmate până-n dinţi, nu tu batalioane 
supra-antrenate de terorişti, gata să 
dezlănţuie apocalipsul asupra Statelor 
Unite, aşa cum proorocea preşedintele 
Bush. e Din gaura ascunsă cu gunoaie a 
ieşit, predându-se jalnic, umbra dictatorului 
de altădată. Jegos, păduchios, bărbos, 
căscând gura supus ca să-i umble trufaşul 
doctor militar american cu lanterna prin 
gură. e Din averile nemăsurate, nu mai 
avea decât o geantă cu 750.000 de dolari, 
un prăpădit mizilic din miliardele rătăcite 
prin lumea largă: nici măcar nu-i folosiseră 
ca să-i îndulcească şederea de coşmar în 
gaura din pământ. * Sic transit gloria 


„mundi. e Nu că mi-ar păsa de Saddam. 


“A fost un Ceauşescu irakian, ceva mai 
crud, ceva mai deştept, ceva mai bogat. 
* Şi probabil va sfârşi la fel, omorât la 
marginea șanțului, ca un câine turbat. e 
Dar îmi pasă de gogoaşa pe care toată 
lumea o înghite, fără să spună nici mâlc. 
* Pe zi ce trece, se vede din ce în ce mai 
clar că americanii ne-au minţit. Pe toţi. e 
Ar fi fost mai demn dacă ar fi spus: Sad- 
dam e incompatibil cu civilizaţia zilelor 
noastre, trebuie să-l dăm jos. e În fond, îl 
înțelegem a ră distrus civilizația 
Indiilor de Vest în numele unei civilizaţii 
pe care o considera cu sinceritate superi- 
oară. e Nu avea dreptate, dar avea o anu- 
me logică. Personală. Pe care o recunoş- 
tea ca atare. e Nu i-a venit ideea să pretin- 
dă că amerindienii amenință civilizaţia 
spaniolă. A avut măcar acest dram de cin- 
ste. Bush nu l-a avut. 
* Dar „pe plan intern”, cum se spunea 
altădată, ce se mai întâmplă? e Bunăoară, 
dacă aveţi nevoie de un brad de Crăciun 
pentru copilaşi sau pentru nepoţei, vă 
informăm că se găsesc cu duiumul în piaţa 
Amzei. e Şi nu unii așa, mai jigăriţi. O 
frumuseţe de brazi, brăduţi şi brăduleți, e 
Verzi, si i, cu crengi bogate şi cu ace 
multe. e Poftim? 
Ce-aţi întrebat? „„ Cât costă? Ei, 
alta acum! Cât să coste? e Cât e şi nor- 
mal să coste aşa o frumuseţe de brazi. e 
Un milion jumate. Un brad mic. e Dacă 
vă vine ideea să sărbătoriţi Crăciunul cu 
un brad mai mare, pregătiți-vă să scoateţi 
din buzunare două milioane jumate sau 
chiar trei. e Ce? Ei, şi ce dacă ăsta-i cuan- 
tumul salariului minim? Am pretins eu că 
ăştia-s brazi pentru abonaţii la salariul 
minim? Vedeţi-vă de treabă! e Brazii ăştia 
sunt din aceeași categorie cu șampania şi 
cu icrele negre. e Poporul beneficiază de 


ele prin reprezentanţii săi: senatorii. 
deputaţii, „baronii” (PSD sau de alte 
nuanţe ale aceleiaşi culori), miliardarii de 
carton, miniştrii şi alți pricopsiţi asemenea 
lor. e Pentru noi sunt bune şi crenguţele. 
e Cum tot am pomenit de „baroni”, 
nu putem trece cu vederea cea mai 
recentă ieşire la rampă a doi vestiți 
membri ai acestui club, domnii Savu (din 
Ialomiţa) şi Mischie (din Gorj). e Cei doi 
proeminenţi (mai ales în regiunea fălcilor 
şi în părţile mediane ale trupului) pesedişti 
au fost chemaţi de „prinţişorul” Ponta, 
căpetenie a tineretului PSD-ist, să se 
fudulească cu „„realizărili” dumnealor în 
fața schimbului de mâine al partidului ce 
i-a catapultat în poziţiile pe care le ocupă. 
* Şi să fie luaţi ca exemplu şi model. 
Domnii „baroni”, foarte plini de ei, au ţinut 
nişte interesante predici în faţa tinerelor 
speranțe PSD, autotămâindu-se de mai 
mare dragul. e Auzindu-i ce sfaturi bune 
dau, te gândeşti la înțeleapta zicală popu- 
lară: fă ce spune popa, nu ce face el. 
* Despre alt „baronaş”, domnul Marian 
Oprişan din Vrancea (şi dumnealui 
împodobit cu frumuseţe de bărbie dublă, 
semn indubitabil de belşug), zic unii că „ci- 
ripea” în juneţe la Securitate. e Şi nu 
singur, ci în compania respectatei sale 
mame. e Aşa afirmă prin ziare un domn 
Lungu, fost ofiţer de Securitate. e Domnul 
Oprişan zice şi dumnealui, prin aceleaşi 
ziare, că e nevinovat ca un miel, şi că 
domnul Lungu exagerează. Din răutate, 
probabil. e Şi aici se potriveşte o zicală a 
înțeleptului nostru popor: nu iese fum 
fără foc. e Deşi, ca să fim drepţi, s-a 
mai văzut şi câte o minune dintr-asta pe 
mioriticele noastre plaiuri. 
e Să vezi şi să nu crezi! PSD se „înno- 
bilează” pe zi ce trece. curioasă treabă 
pentru un partid cu apucături atât de neaoş 
republicane! e Nu numai că s-a umplut 
de „baroni”, mai rău ca o arenă de turnir 
din Anglia Evului Mediu, dar, pe deasupra, 
ca ultimă achiziţie, şi-a „tras” şi un rege. 
Şi nu unul de carton, ca miliardarii şi 
„baronii” de care e plin, ci unul cu acte în 
regulă, cât se poate de autentic. e Nici 
mai mult, nici mai puţin decât însuşi Regele 
nostru, Mihai |. e Păi ce să mai crezi când 
afli că ditamai regele s-a deranjat să vină 
tocmai de la Versoix (şi încă la vârsta lui 
avansată), ca să-i decerneze un premiu 
de doi bani, al unei reviste de doi bani, 
premierului nostru... e Eeiii, v-am prins! 
e Aici vă așteptați să continui şirul „de 
doi bani”. e Nici gând! Cum o să-i spun 
astfel domnului Năstase, despre care 
toată naţia ştie că e un premier ... de 
milioane. De dolari. * Probabil chiar din 
cauza vârstei înaintate, Măria Sa nu-şi mai 
aduce aminte cum a fost fugărit cu poliţia 
pe şoselele patriei și izgonit manu militari 
din țară ca un infractor ordinar; şi asta se 
întâmpla în vremuri destul de apropiate, 
când la putere se afla tot partidul de azi, 
cu numele de ieri şi cu apucăturile de 
alaltăieri, iar premierul de azi era ministru 
de externe, e Cine-şi uilă istoria, va fi 
condamnat să o retrăiască, e Zicala nu 
a fost adoptată de înțeleptul nostru popor. 


* În aceeaşi linie de idei (baroni, regi, 
bogătaşi), aflăm că bogaţii noştri parla- 


mentari şi-au cumpărat de curând (din 


banii sărăcanului popor) două luxoase 
Jeep-uri, care ne costă pe toţi sumulița co- 
chetă de 75.000 euro. e Leganza (sufi- 
cient de luxoasă) care stă la dispoziţia 
fiecărui senator, cu benzină şi cu şofer, de 
la începerea mandatului, nu le ajunge. 

e Nici cele 5 maşini de teren, pe care 
le aveau în dotare, pentru vreme de iarnă, 
nu le mai plac senatorilor. e Ci-că sunt prea 
vechi. Vecii de patru, cinci ani, se plânge 
domnul Sava, secretarul general al Sena- 
tului. e Păi să-şi aducă aminte domnul 
Sava că există o mulţime de concetăţeni 
de-ai noştri care se consideră norocoşi că 
sunt fericiți proprietari ai unei Dacii vechi 
de 25 de ani (am un prieten, profesor 
universitar, care are o asemenea Dacie 
venerabilă şi se mulţumeşte cu ea, nea- 
vând mijloace să-şi cumpere una nouă), şi 
care nici nu visează să poată să-şi cumpere 
o maşină de teren, fie ea şi veche de patru, 
cinci ani! e Ca să nu mai vorbim de cei 
care nu au şi nu vor avea niciodată maşină. 
* Și nu pentru că n-ar avea dorinţa. De ce 
să plătească toţi aceştia, din buzunarul lor 
pricăjit, luxul senatorilor? e N-au aflat 
senatorii că există țări bogate, în care par- 
lamentarii se duc la slujbă cu maşinile 
personale? e Că regretata doamnă mi- 
nistru de Externe a Suediei (țară bogată, 
de!) se ducea la minister cu bicicleta? e 
Ba, înainte de război, în . vimpul cruntei 
exploatări”, obiceiuri dintr-astea se în- 
_tâlneau şi pe la noi. e luliu Maniu, bună- 
“oară, locuia într-o garsonieră şi se ducea 
la slujbă pe jos. Chiar şi când era 
prim-ministru şi şef de partid. * Şi pe 
vremea aceea România era o ţară mai 
bogată ca acum. e Dacă nu mă credeţi, 
consultaţi Anuarul Statistic din anii aceia. 
e Apropo de banii publici, aflăm cu 
stupoare că doamna Hildegard Puwak, 
deja celebră prin delicata manevră cu care 
şi-a înzestrat familia cu 150.000 euro din 
finanţările externe, călătoreşte pe banii 
noştri, ai tuturor, în străinătate, în interesul 
PSD, partidul dumisale, care nu e partidul 
nostru, al tuturor. e Chestia asta i se pare 
firească domnului Niculescu-Duvăz, 
purtătorul de cuvânt al PSD. e Dumnealui 
e de părere că poporul este arzător inte- 
resat în deplasarea doamnei Puwak la o 
reuniune de partid (reuniunea comună a 
Biroului şi a Comitetului Permanent al 
Femeilor Partidului Socialiştilor Europeni). 
Care nu are nici în clin nici în mânecă cu 
Parlamentul românesc, din banii căruia s-a 
făcut cheltuiala. e Înţelegem poziția dom- 
nului Duvăz, aflând din ziare că şi dum- 
nealui i s-a întâmplat să călătorească în 
străinătate pe banii publici, lipindu-se de 
câte o deplasare în care nu avea ce căuta. 
e Cum sunt obosiţi de grijile cu adunarea 
milioanelor de dolari (euro), cu deplasări 
în străinătate şi alte asemenea, pricopsiţii 
care şi-au ridicat cogeamite vilele la Sna- 
gov, precum şi mărimile partidului de la 
putere beneficiază de înțelegerea autorităţi- 
lor locale, care au instituit un program dra- 
conic de circulaţie pe lac, cu limitări de 
viteză, zone interzise şi altele, ca nu cumva 
zgomotul să deranjeze somnul scump al 
miliardarilor sau vreo întâlnire vitală a 
domnului Adrian Năstase cu parlamentarii 
PSD. e De-aici şi până la interzicerea 
totală de acces în zonă (ca pe vremea lui 


To'arăşului, care şi el aprecia locul) nu 
mai e decât un pas. Vorba neuitatei 
To'arăşe: „Nu mai avem loc de voi!” 
e Tot în linia veştilor „bune” aflăm, 
fără surprindere, că în perioada imediat 
următoare va veni peste noi un nou val 
de scumpiri, în cap cu scumpirea energiei 
electrice. e Care s-a scumpit ultima oară 
acum două, trei luni. e Nu ne mai mirăm. 
ne-am obişnuit. e Ne întrebăm numai de 
ce nu se ajunge o dată la scumpiri zilnice. 
măcar să ştim o socoteală. 
* În asemenea împrejurări, cum să nu 
mai ciordească omul câte ceva? Dar 
există şi proprietari ingenioşi, care găsesc 
soluţii. e De pildă, acum o bucată de vre- 
me, am auzit că omul de afaceri Adrian 
Porumboiu le-a promis țiganilor din Mur- 
geni, care-i devastau culturile, să le dea 
în dar porumbul necesar supravieţuirii, 
numai să-i lase câmpurile în pace. e Dar 
domnul Porumboiu nu este un precursor. 
e Aceeaşi politică a adoptat-o acum 100 
de ani un proprietar de păduri din Moldo- 
va, mai precis de la Cucova. Acesta, ur- 
maşul familiei de răzeşi Istrati, a dat unei 
şatre de țigani lingurari, care-i furau 
sistematic lemnul, o poiană de 7 hectare 
în care să-şi cultive porumb (pentru care 
le-a dăruit sămânţa). e Pe deasupra, le-a 
acordat dreptul de a lua din pădure lemn 
moale de plop, din care să cioplească 
linguri şi alte obiecte tradiţionale, cu obli- 
gaţia să păzească pădurea de hoți şi, în 
schimbul fiecărui plop tăiat, să planteze 
un puiet de esenţă tare, luat de pe dealul 
alăturat, care-i aparținea tot lui. e Târgul 
a mers: ţiganii au avut din ce să-şi câştige 
existenţa, iar proprietarul s-a ales cu paz- 
nici incoruptibili ai pădurii şi cu arbori de 
esenţă tare. e Spunea cronicarul: nasc şi 
în Moldova oameni. * Oare varianta mo- 
dernă a înţelegerii cu țiganii o merge la 
fel de bine ca cea de acum 100 de ani? 
* In sfârşit, ne ducem cu gândul la 
evenimentele de acum 14 ani, când am 
păşit în epoca de tranziţie către capitalis- 
mul sălbatic. e Ştiu că suntem necăjiţi, 
că aşteptările ne-au fost crud înşelate, dar 
tot cred că trebuie să ne aducem o clipă 
aminte de cei care au pierit în acele zile 
fără pereche, zilele când tinerii mureau 
zâmbind, pentru libertate. e Odihnă lor, 
celor care s-au jertfit pentru speranța 
tuturor, * Şi fie ca lumea de sus să fie 
despărțită ermetic de lumea noastră 
pământeană, pentru ca ei, de-acolo, să 
nu se întristeze văzând ce s-a ales de 
jertfa lor, 
* Şi, la urmă de tot, (dar nu cel mai 
puțin important), vă încredințăm că, 
dacă am încetat, siliți de împrejurări, 
publicarea Vremii dreptei, asta nu în- 
seamnă că vom înceta să ne gândim la 
voi, dragi prieteni care gândiţi la fel ca 
noi, şi care ne-ați însoţit cu fidelitate de-a 
lungul anilor în care ne-am făcut publice 
durerile şi bucuriile. e Ne veţi însoţi mai 
departe, în tot ceea ce facem, şi vă vom 
simți părtaşi la viața noastră. e Vă urăm 
să trăiţi mulţi ani, să aveţi parte de 
fericirea pe care o meritați: poate că vom 
vieţui destul ca să vedem îndeplinite 
idealurile noastre de bine şi de dreptate 
pentru toţi. Sărbători fericite! 
Telegrafist 

Politică 


externă 


Încercarea constantă a guvernelor României de a avea relații bune cu marele 
vecin de la Răsărit se vădeşte acum a fi o tendinţă greşită. Politica lui Titulescu de 
bună vecinătate a avut ca rezultat ultimatumul sovietic din iunie 1940, care a dus la 
penibila retragere din Basarabia şi nordul Bucovinei. În jumătatea de veac comunistă 
pe care am parcurs-o, slugărnicia a fost atât de intensă încât Insula Şerpilor a fost 
cedată fără ca acest lucru să fi fost cerut de sovietici. După '89, singurul guvern 
din fostul lagăr socialist care a parafat un tratat de vasalitate cu Uniunea Sovietică 
afost guvernul F.S.N. Petre Roman. La rândul său, preşedintele Constantinescu 
semnează Tratatul de bază cu Ucraina, prin care recunoaște frontiera răsăriteană 
impusă prin tratatul Ribbentrop-Molotov. În sfârșit, tandemul P S.D. Iliescu-Năstase 
acceptă, prin semnarea Tratatului de bază cu Rusia, că România a dus un război 
de agresiune împotriva Rusiei sovietice între 1941-1944 şi renunţă în fapt la 
recuperarea tezaurului Regatului României confiscat de sovietici în 1918. 

Succesiunea de laşităţi, cedări şi de trădare a interesului naţional ne pune 
acum în situaţia de a nu reacţiona la presiunile ruseşti asupra Republicii Moldova. 
Guvernul afectează o atitudine echidistantă în conflictul care îi opune pe românii 
de dincolo de Prut imperiului rus renăscut, neîndrăznind să supere Moscova, 
care, să nu uităm, este furnizoarea gazului metan de care nu ne putem lipsi şi, 
„pentru liniştea noastră”, îi lăsăm singuri în furtuna conflictului transnistrean pe cei 
care sunt, totuşi, fraţii noştri de peste Prut. 

Aceasta este politica externă cu care se mândreşte partidul de guvernământ 
şi care este un motiv de jenă şi chiar ruşine pentru oamenii de bună credință. 


* În Parlamentul României. o 
doamnă cu numele Maria Dobrescu a 
făcut publice numele a trei scriitori, 


e Lucian Pintilie recunoaște în 
cartea sa recent apărută, „Bricabrac”, că, 
timp de câteva săptămâni, a fost infor- 


” colaboratori ai Securităţii, care au semnat 
note informative de urmărire despre 
Adrian Păunescu. Mișcare strategică, 
întrucât nu bardul național o spune, ci o 
parlamentară oarecare, pusă chiar de el. 
Cei trei scriitori informatori sunt lon 
Caraion, Ștefan Augustin Doinaş şi 
Haralambie Grămescu. În cea mai 
incomodă situaţie se află defunctul 
Ștefan Augustin Doinaș, care, după 
'89, a fost considerat un exemplu de 
civism şi moralitate. Preşedintele 
C.N.S.A.S., Gheorghe Onişoru, con- 
firmă existența notelor informative 
semnate de cei trei literați şi a arătat că 
Ştefan Augustin Doinaș a fost recrutat 
ca informator încă din perioada în care 
se afla în puşcărie. 


* Vadim Tudor turna la Secu- 
ritate, rezultă dintr-un raport al gene- 
ralului Aron Bordea, șeful Direcţiei | a 
Securității, publicat în ziarul Ziua. În 
urma publicării acestui raport şi a pri- 
mirii de la Securitate a 19 volume din 
dosarul „Cultură — Literatură — Artă”, 
C.N.S.A.S. s-a autosesizat în cazul 
Vadim Tudor în stabilirea faptului dacă 
acesta a fost sau nu colaborator al 
Securităţii, nefiind exclusă audierea lui. 
Atât Virgil Măgureanu cât şi Mihai Pelin 
cred că într-un fel sau altul Vadim Tudor 
a fost colaborator al Securităţii, dacă nu 
ca informator, cel puţin ca agent de 


“influență. , a SP a 


a 
AD cita 


mator al Securității, dar că „în 1951 s-a 
rupt definitiv relația mea Securitatea”. 


* Din dosarul Tudor Bugnariu, 
intelectual clujean marxist, fost decan al 
Facultăţii de Filozofie din Bucureşti, soţul 
fiicei lui Lucian Blaga, rezultă că pictorul 
Raul Şorban, secretar ştiinţific şi şef de 
catedră la Institutul de Arte Plastice 
„Nicolae Grigorescu” din Bucureşti, a 
fost informator al Securităţii, autor a 
numeroase note informative şi raportări 
despre Tudor Bugnariu şi familia aces- 
tuia. Cum era de aşteptat, Raul Şorban 
nu recunoaște colaborarea cu Securitatea 
şi afirmă într-un interviu din Eveni- 
mentul zilei că nu „are încredere în 
această instituţie care se ocupă de 
dosarele fostei Securităţi”. 


e La întâlnirea României literare 
din 26 noiembrie, s-au făcut precizări 
despre colaborarea cu Securitatea a unor 
scriitori şi politicieni. Astfel, H. R. 
Patapievici a prezentat documente din 
care rezultă că Şt. Augustin Doinaș a 
semnat un angajament de colaborare cu 
Securitatea în 1958, cu o zi înainte de a 
ieşi din închisoare, unde a stat un an 
pentru „omisiune de denunţ”. Angaja- 
mentul a încetat în 1984, timp în care, 
din cauza informațiilor sale, au intrat în 
puşcărie Haralambie Grămescu şi lon 
Negoiţescu. Gheorghe Onişoru a arătat 


că dosarul de informator allui Mircea . 


Ionescu-Quintus este unul foarte încărcat 
şi că hotărârea judecătorească de 
exonerare a faptului de a fi fost infor- 
matorul Securităţii s-a dat pe motive 
procedurale. Vorbitorii au arătat că 
S.R.I. face publice cu precădere 
dosarele de informatori ale celor din 
opoziţie, nienţinând la secret pe cele 
care îi privesc pe cei din partidul de 
guvemământ. 


e Reprezentanţii P.S.D. în Con- 
siliul Naţional pentru Studierea Arhivelor 
Securității lipsesc de la serviciu de peste 
un an, blocându-i activitatea prin lipsa 
de cvorum pe care o provoacă. Ceilalţi 
membri ai Colegiului au hotărât blocarea 
salariului celor trei, salariu ce se ridica la 
peste 20 milioane lei, iar cei trei absenți 
au contestat în instanță această hotărâre. 
Surprinzător, Curtea de Apel a decis în 
favoarea reclamanților, statuând astfel că 
cei ce nu vin la serviciu timp de un an au 
drept la salariu şi în continuare, un pre- 
cedent de pomină în justiția română. 

Aşa se aplică legea în țara româ- 
nească. 


e Atitudinea premierului față de 
C.N.S.A.S. a fost fluctuantă în ultimul 
an. Către sfârşitul anului trecut Năstase 
afirma că C.N.S.A.S. „luptă cu trecutul, 
iar dezgroparea de morminte nu foloseşte 
la nimic” şi îi ironiza activitatea vorbind 
despre „sute de persoane care ling 
dosare”. Cu trei luni în urmă, Năstase 
schimba placa, spunând despre acelaşi 
C.N.S.A.S. că decizia acestuia de a pub- 
lica lista cu ofiţerii care au făcut poliţie 
politică este „un eveniment pozitiv, care 
trebuie apreciat şi încurajat... Este o 
datorie de onoare pentru noi să sprijinim 
eforturile C.N.S.A.S. în direcţia cerce- 
tării şi clarificării trecutului comunist”. Cu 
câteva zile în urmă, acelaşi Năstase 
schimbă calimera, afirmând: „Noi nu 
mai ştim acum în ce dosare se uită 
C.N.S.A.S.. dosare filtrate, dosare care 
au fost pierdute la Berevoieşti sau nu”. 
Ce se poate înţelege din voltele pe care 
le execută primul ministru? Andrei Pleşu 
înțelege din desele schimbări ale primu- 
lui-ministru, care de altfel rămân fără 
urmări, că „dacă eşti responsabil politic 
de nivel înalt şi declari un anume lucru, 
iar pe urmă nu se întâmplă nimic, lucrul 
cel mai mic care se poate spune e că 
eşti lipsit de onoare”. 


e B.B.C. se restructurează, 
disponibilizându-l pe Traian Ungureanu, 
un redactor apreciat şi un critic fără 
menajamente al actualei puteri de la 
Bucureşti. Întrucât această dispo- 
nibilizare pare a fi urmarea unei bună- 
voințe față de guvernanţii P.S.D. indusă 
B.B.C. de către administraţia Tony Blair, 

reuşita nu s-a lăsat aşteptată; şase 
angajaţi ai B.B.C. de la Bucureşti şi-au 
dat demisia în semn de protest, iar mediile 
de informare independente din țară au 
protestat împotriva acestei măsuri. 
Audienţa B.B.C. a scăzut cu 25%, iar 
protestele ascultătorilor din țară nu au 
fost transmise la rubrica „Răspuns la 
scrisori”. 


e Radio Europa Liberă îşi va 
înceta emisia, la sfârşitul anului, în şapte 
limbi central şi sud-est europene, printre 
care şi limba română, în conformitate cu 
propunerea de buget formulată de Casa 
Albă. Aceasta reflectă dezinteresul față 
de România al administrației americane, 
care este mulțumită de prestaţia guver- 
nului român şi nu este deranjată de 
politica P.S.D. care era criticată în 
emisiunile Europei Libere. 

Interesant este că se renunță şi la 
difuzarea „Orei Moldovei”, care avea o 
atitudine critică față de regimul de la 
Chişinău. Se pare că nici administrația 
comunistă din Moldova nu deranjează 
administrația americană. 

Este verificarea teoriei că, în politică, 
sunt determinante nu ideologia ci 
interesele; care or fi acelea în ceea ce 
priveşte România şi Republica Moldova? 


2 * Sondajul de opinie CURSefec- . 


tuat în octombrie indică: 

— în alegerile parlamentare, P.S.D. 
ar fi obţinut 43%, Alianţa P.N.L.—P.D. 
30%; 

— pentru preşedinţie, Adrian Năstase 
ar fi obținut 30%, urmat de Theodor 
Stolojan, Ion Iliescu, Vadim Tudor, 
Traian Băsescu, Mircea Geoană şi Emil 
Constantinescu; 

— încrederea în oamenii politici este 
în ordinea: Ion Iliescu, Adrian Năstase, 
Theodor Stolojan şi Traian Băsescu. 


e Sondajul IMAS efectuat între 4 
şi 11 noiembrie arată: 

— rezultatul alegerilor parlamentare 
ar fi P.S.D. 50,5%, Alianța P.N.L.—PD. 
27,4%, P.R.M. 13,3%, U.D.M-R. 
4,9%; 

— în topul oamenilor politici condu- 
ce Mircea Geoană, ceea ce face ca 
sondajul să fie puţin credibil. 


e Românii din Valea Timocului 
au dificultăți de afirmare, după cum arată 
Grozdana Blagojevici, purtătoarea de 
cuvânt a Asociaţiei pentru cultura 
vlahilor-românilor din Serbia «Ariadnae 
Filum». Astfel, pe geamurile sediului 
Asociaţiei din oraşul Bor au fost desenate 
graffiti antiromâneşti, iar pe zidurile unor 
case din aceeaşi localitate s-a scris 
«Moarte românilor». Ancheta poliţiei n-a 
dat rezultate. 


A 

A fost Crăciunul cel mai sărbătoresc şi 
mai important din viața mea. Dacă ar trebui să 
aleg cea mai mare sărbătoare pe care am trăit-o, 
aş alege două: acest Crăciun... şi probabil re- 
veionul anului 2000. Pentru că la acel reveion 
am visat încă de când eram copil. Mă întrebam 
mereu dacă voi trăi destul de mult ca să apuc 
schimbarea mileniului. Dar asta e altă poveste. 

Să ne întoarcem la acel Crăciun. 

Era acum 14 ani. Dacă stăm să ne gândim 
bine, săptămâna dinaintea acelui Crăciun a 
început urât. O vreme nefirească, prea caldă, 
ca de martie. O apăsare nefirească, mai grea ca 
oricând. Luni au început şoaptele. Toată lumea 
asculta posturile interzise. Unii aveau rude sau 
prieteni la Timişoara. Toţi şopteam. Atât. 

Marţi am fost adunaţi la şedinţe de partid 
deschise. Vă mai amintiţi şedinţele de partid 
deschis-obligatorii? Politrucii de serviciu, cu 
mutre prelungi şi cu expresii sibilinice, ne-au 
adresat ameninţări cât se poate de clare, 
diseminate printre informaţii cât se poate de 
voalate. Dacă n-am fi ştiut ce se întâmplă, n-am 
fi înțeles nimic. Dar ştiam. Totuşi, sufletele 
noastre erau lipsite de speranţă. Prea mulţi ani 
grei ca plumbul striviseră orice mugure de 
nădejde. Toţi tăceam. Atât. 

Miercuri m-am dus la o prietenă să-i spun 
la mulți ani de ziua ei. Eram împreună cu altă 
prietenă. Între prieteni, vorbeam. La Timişoara 
mureau oameni pe străzi. Clocotul din capul 
meu a dat o clipă pe dinafară şi am spus: Uite, 
eu fac acum o placardă cu /os Ceauşescu şi 
ies cu ea pe stradă. Veniţi cu mine? Una dintre 
prietene a tăcut. Cealaltă a zis: Să iasă cei care 
n-au copii. Eu am un băiat. Trebuie să trăiesc. 
Am răbufnit: Pentru voi, ăştia care nu vreţi să 
ieşiţi în stradă pentru că aveți copii, o să iasă 
şi o să moară copiii voştri. Dar de fapt nu 
credeam că va fi aşa. Am fost un bun profet, 
fără să ştiu. Seara, la televizor au apărut 
Ceauşescu şi femeia lui. Şi Dincă. Cel poreclit 
„Te leagă”. Stăteau acolo, în faţa noastră, ca 
un memento mori. Funebri. Ţepeni. Erau deja 
morţi. Dar nici ei, nici noi nu ştiam. M-am uitat 
la ei cu luare-aminte şi am simţit că mă scufund 
într-un întuneric fără sfârşit. Nu mi-a trecut 
prin cap că nicicând întunericul nu e mai 
profund decât înaintea zorilor. Poporul care a 
născocit acest dicton nu şi-a pierdut niciodată 
ultima speranță. Eu mi-o pierdusem. 

Joi, dis-de-dimineaţă, am plecat să fac de 
gardă la şcoală. Aşa ne anunţaseră la ultima 
şedinţă de partid deschisă, că trebuie să fim 
vigilenţi şi să păzim bunurile poporului. La 


bunul poporului era frig, şi nu aveam curent 
electric la priză. Din fericire, telefonul func- 
ționa. Clănţăneam de frig, împreună cu o 
colegă, şi şopteam. Puțin după ora zece, a tele- 
fonat soțul meu. Era acasă, bolnav. E un om 
tare, dar atunci plângea. Mi-a spus: A apărut 
la televizor Ceauşescu, la miting, vorbea, s-a 
auzit deodată o pocnitură şi emisiunea s-a 
întrerupt. Au mai dat doar câteva cadre cu 
mulțimea, dar am impresia că erau înregistrări. 

Era 21 decembrie. Când zaci demult în 
fundul mormântului şi cineva îţi dă a înțelege 
că s-ar putea să scapi, nu crezi. E omenesc. 
Am rămas acolo, în şcoala goală şi glacială, 
ciulind urechile şi tresărind nervos la fiecare 
foşnet. De departe, din oraş, se auzea un 
zgomot stins, greu de interpretat. A telefonat 
directorul, un om cumsecade: Deseară, când 
te duci acasă, să n-o iei prin centru. De ce? 
Uite-aşa, s-o iei pe ocolite. Ştia că am venit cu 
maşina. Dacia naţională. A telefonat din nou 
soţul meu: Deseară, când vii acasă, să o duci 
întâi pe colega ta acasă. Bine. Locuia în 
Pantelimon. Am dus-o acasă. Pe drumul de 
întoarcere, am fost catapultată în viaţa 
următoare. Dinspre centru spre periferie 
veneau în marş grupuri de muncitori, scan- 
dând: Jos Ceauşescu, Jos Ceaușescu. M-a 
lovit un soi de nebunie şi am ieşit jumătate 
prin geamul maşinii, cu mâna înfiptă în claxon 
şi zbierând: Bravo, băieţi, jos cu el! Oamenii 
au strigat: Vino cu noi, vino cu noi! Dar nu 
i-am ascultat, m-am dus acasă, mi-am luat 
jumătatea şi am pornit pe străzi. Am luat-o din 
Piața Romană în jos pe bulevard, printre 
TAB-uri şi cordoane de soldaţi, cu feţe inex- 
presive şi cu armele pregătite. De la Scala 


încolo, ne-au oprit, nu mai era voie. Vuietul- 


Pieței Universității se auzea distinct, chemă- 
tor. Am ocolit prin spate, ne-am furişat prin 
străduţe, ne-am cățărat pe postamentul din 
spatele Teatrului Naţional şi am ajuns în piață. 
Atunci a început Crăciunul. Noi, toţi cei din 
piață eram lisuşi şi Maici sfinte şi crai de la 
răsărit, şi păstori, şi oițe, iar deasupra pieţei 
sclipea ca o stea libertatea. Pe zidurile Univer- 
sităţii strălucea inscripția Jos cizmarul. jos 
analfabeta, condamnare la fel de irevocabilă 
ca şi Mane, Thekel, Phares. Am scăpat cu viață 
de-acolo. Am avut noroc. Mult mai mult decât 
alţii. După aceea, am avut bun-simţ. Tot mult 
mai mult decât alţii, care au petrecut revoluția 
ascunşi sub pat şi acum au carnet de revolu- 
ționar. Noi nu avem. Avem altceva, mult mai 
prețios. 


Am ajuns acasă mult după miezul nopții, 
împreună cu doi prieteni pe care i-am luat pe 
drum. N-am dormit. Au plecat când s-a luminat 
de ziuă. Am aţipit iepureşte. Peste câteva 
ceasuri, prietenii s-au întors: Gata. S-a termi- 
nat. Ceauşescu a fugit cu elicopterul de pe 
Comitetul Central, steaua roşie a fost dată jos 
de pe clădire. S-a terminat. Am pornit pe străzi. 
Strălucea un soare cald de primăvară, nu mai 
era Crăciun, era Paştele. Jumătate din locui- 
torii Bucureştilor erau pe străzile din centru, 
sărbătorindu-şi învierea. Ca orice miracol, n-a 
durat. După prânz, a apărut pe micile ecrane 
eşalonul 2. Autointitulat Frontul Salvării 
Naţionale. O voce, obişnuită să dea comenzi 
şi să ţină discursuri, ne-a informat că „ei numai 
au trădat idealurile comunismului”. Spre seară, 
scenariul s-a, dezlănţuit: muniţie de război, 
morți, palatul regal incendiat, biblioteca 
universitară la fel. Mă uitam la palat şi boceam 
după tablourile de preţ, rămase moştenire de 
la „exploatatori”. Mai există zâne. Am aflat 
mai târziu că o doamnă care lucra la muzeu 
le-a desprins de pe pereţi şi le-a pus la 
adăpost. 

Sâmbătă s-a făcut iarnă. Din cerul moho- 
rât au început să curgă fulgi. Prin metrou, 
difuzoarele chemau populaţia la o manifestaţie 
împotriva comunismului. Eşalonul 2 a scos-o 
din mânecă pe Doina Cornea, simbolul 
disidenţei anticomuniste, şi a păcălit-o să 
apară la televizor şi să îndemne oamenii să nu 
mai facă nici o manifestaţie: să lase noile 
„autorităţi” să lucreze. Ele lucrau. Teroriştii 
„trăgeau din toate poziţiile”. Pe stradă nu era 
nici țipenie. Gloanţele zburau, mai dese decât 
fulgii. Stăteam lipiţi de televizor. Ştirile 


—contradictorii fulgerau pe ecran. Armata e cu 


noi. Ceauşescu a fost prins. N-a fost prins. A 
fost văzut. Nu era el. Teroriştii omoară din 
umbră. Patru terorişti au fost prinşi şi ucişi. 
Nu erau terorişti, erau soldaţi. Armata e cu 
noi. Armata trage-n noi. Veniţi să salvați 
Televiziunea. Veniţi să muriţi la Televiziune. 
Duminică, iarna şi-a intrat de-a binelea în 
drepturi. În cartier se trăgea. N-am putut ieşi 
să luăm pâine. Poate că nici nu se adusese 
pâine, oricum. Am dat iama în congelator, la 
ultimele provizii, şi am încropit o salată cu 
maioneză. Pe care am mâncat-o cu mămăligă. 
Era Ajunul Crăciunului. N-aveam brad. A fară, 
snopi de gloanțe desenau artificii pe cerul 
nopții. Pe micul ecran, un spectacol de circ 
tragic. Am petrecut noaptea sfântă în faţa 
televizorului. La fel şi prima zi de Crăciun. 
Ceauşescu a fost judecat. Ceauşescu a fost 
executat. Peste o oră vom difuza caseta. Peste 
încă o oră vom difuza caseta. Peste mai multe 
ore vom difuza caseta. Mâine vom difuza 
caseta. Nu există caseta. Uite caseta. 
Crăciunul libertăţii noastre a fost, în 
sfârşit, mânjit de sângele înveninat al cizma- 
rului fanfaron. Şi al ciracei lui analfabete. 
Din cer ningea cu daruri de iarnă, fulgi. 
Viaţa se anunţa plină de promisiuni 
stropite cu picuri mărunți de sânge nevinovat 
şi vinovat. 
Brucan avea să ne mintă cu cei 20 de ani. 
Prietenii lui aveau să ne mintă cu mâncare 
şi bani. 
Mulţi dintre noi aveau să-şi vândă 
viitorul pe un pui ieftin şi o lozincă şi mai ieftină. 
A fost cel mai important şi mai sărbă- 
toresc Crăciun din viața mea. 


Da 


za — Silvia Ci Zi 


Să 


perii şi posibilităţilor me astre. . Vom 


